
Број: 05-511-57/2019
Датум: 04.12.2019.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора „ВТ-КОМПРЕД“ д.о.о. Зворник, за издавање еколошке дозволе за објекат за производњу бетона који се налази у насељу Средњи Шепак, град Зворник, од 25.09.2019.год., а на основу члана 85. и 89. Закона о заштити животне средине („Службени гласник Републике Српске“, број: 71/12 и 79/15), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Сл.гласник Републике Српске“, број:13/02, 87/07, 50/10 и 66/18), доноси:
Р Ј Е Ш Е Њ Е
1. Даје се инвеститору „ВТ-КОМПРЕД“ д.о.о. Зворник,  ЕКОЛОШКА ДОЗВОЛА за објекат за производњу бетона који се налази у насељу Средњи Шепак, град Зворник, на грађевинској парцели означеној као к.ч. број: 1797/1 и 1797/2 К.О. Шепак (нови премјер).
2. Опис активности и постројења за које се издаје еколошка дозвола:
Предметни погон налази са лијеве стране магистралног пута Зворник-Бијељина. Основна дјелатност предметног постројења је производња бетона. Објекат за производњу бетона састоји се од:

· постројења за справљање бетона (тип „SIPE TORRE 1100“)
· простора за складиштење фракција камена. 
Технолошки процес производње бетона се састоји из сљедећих фаза:

· Дозирање агрегата

· Дозирање цемента 

· Дозирање воде
Опрема која се користи у процесу израде бетона је: мјешалица за принудно мијешање бетона, носећа конструкција, раздјелна звијезда, дозирни затварачи, скип уређај, вага за мерење агрегата, вага за мерење цемента, командна кабина и електромоторни развод, командна кућица, уређај за дозирање воде, компресорски агрегат и инсталација пнеуматике, транспорт за довоз материјала, силос за цемент, показивач нивоа на силосима, уређај за одзрачивање цемента на излазним отворима силоса.
3. Инвеститор, „ВТ-КОМПРЕД“ д.о.о. Зворник, дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12 и 79/15) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примењују најбоље расположиве технике.
· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.
· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.
          3.2. Уколико дође до значајнијих промјена у раду предметног објекта, обавјестити Одјељење за стамбено комуналне послове и послове саобраћаја Градске управе Града Зворник и инспектора за екологију.

3.3. Инвеститор, „ВТ-КОМПРЕД“ д.о.о. Зворник, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:

3.3.1.    Заштита ваздуха и заштита од буке

· Обавезно асфалтирати манипулативне површине и саобраћајнице како би се олакшало одржавање истих.
· Смањити на најмању могућу мјеру емисије загађујућих материја и непријатних мириса у ваздух уз примену најбоље расположивих технологија.
· Редовно прскати водом манипулативне површине како би се смањила емисија  прашине са радно-манипулативних површина, нарочито током летњих мјесеци и код јачих вјетрова.
· Све манипулативне површине је потребно редовно чистити, прати и одржавати да би се спрјечиле прекомјерне концентрације прашине око предметног објекта.

· Уређаји, односно постројења која емитују буку морају бити атестирани, односно морају бити конструисани као изоловани, тако да у спољну средину неће емитовати буку преко дозвољеног нивоа.
· У случају да се у току рада постројења, контролом нивоа буке установи да иста прелази законом прописане вриједности, извршити додатну изолацију објекта, као и предузети низ других мјера (замјена дијела машина који изазивају буку, ремонт постројења и др.).
· Да би се ублажио повећани ниво буке која настаје при раду опреме и машина првенствено се морају редовно вршити испитивања опреме и машине и одржавати исте према упутству произвођача. 
· Вршити редован преглед и сервис опреме и уређаја, према спецификацији произвођача.
· Да би се смањило присуство прашине извршити озелењавање свих слободних површина брзо растућим зеленилом и украсним биљкама.

3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о третману и одводњи отпадних вода за подручја градова и насеља где нама јавне канализације („Службени гласник РС“, бр. 68/01) и Правилником о условима  испуштања отпадних вода у површинске воде („Службени гласник РС“, бр.44/01).
· Санитарно-фекалне отпадне воде из објекта упуштати у трокоморну водонепропусну септичку јаму, изграђену и одржавану у складу са Правилником о третману и одводњи отпадних вода за подручја градова и насеља где нама јавне канализације („Службени гласник РС“, бр. 68/01).
· Чишћење септичке јаме вршити најмање једном годишње од стране овлаштене организације, а по потреби и чешће и о томе вршити уредну евиденцију.
· На манипулативном платоу мора бити изграђен канал којим ће се отпадне воде (вишак технолошке воде из самог процеса производње бетона која садржи таложне материје и атмосферска вода) одводити у таложник и вишекоморни сепаратор.
· Изталожена вода се може поново вратити у процес производње и тако затворити технолошки циклус са водом.
· Отпадне воде од прања технолошке опреме (мешалице) и платоа за утовар бетона одводити системом канала до отвореног бетонског гравитационог таложника, а уколико се у њему не постигне задовољавајући степен пречишћавања применити и друге поступке третмана.
· Отпадне воде и воде са радно-манипулативних површина прије испуштања у крајњи реципијент треба третирати на сепаратору масти и уља. Као крајњи реципијент инвеститор може користити кишни колектор.
· Израдити сепаратор масти и уља за пречишћавање отпадних вода. Рок: 20.06.2020.године
· Сепаратор прописно и редовно чистити и одржавати у функционалном стању како би се успјешно одвајале зауљене фазе приспјелог ефлуента прије пуштања у крајњи реципијент и о томе водити уредну евиденцију.
· Склопити уговор са установом која има овлаштење за одржавање и чишћење  сепаратора уља и масти.
· У сагласности са начелом „ЗАГАЂИВАЧ ПЛАЋА“ све трошкове испитивања сопствених отпадних вода плаћа корисник постројења, као и прописану накнаду, посебним прописом за загађење.

· У случају испуштања нафте и нафтних деривата, техничких уља и масти из машина и возила, користити комерцијална патентирана средства-апсорбенс за упијање нафтних деривата (екопор, пиљевина, пијесак и сл.).
· Употребњени апсорбенс и друге загађене материје збринути као опасни отпад.
· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, бр. 19/15 и 79/18).
· Контејнери/бурад за одлагање свих врста отпада на локацији морају бити јасно означени типом и нивоом опасности и постављени на наткривеним мјестима и чврстим подлогама.

· Обезбједити намјенске посуде, затворене металне контејнере или канте за све идентификоване врсте отпада.

· Талог који настаје у таложнику може се користити у грађевинарству.
· Талог из сепаратора масти и уља редовно чистити и збрињавати од стране овлаштене организације.
· Отпад из сепаратора треба да збрињава овлашћена организација с којом треба склопити уговор.
· Идентификовани опасни отпад (употребљени адсорбенс, крпе за брисање које су контаминиране опасним супстанцама,...) пажљиво сакупљати и привремено складиштити у метално буре, и збрињавати од стране овлаштене институције за исти.

· Сав отпад који настајена локацији предавати овлаштеним предузећима у складу са Правилником о условима за пренос обавеза управљања отпадом са произвођача и продавача на одговорно лице система за прикупљање отпада („Службени гласник РС“, број: 118/05).
· Адекватном организацијом процеса рада спречити настајање и расипање свих врста отпада.

· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13 и 106/15).

· План управљања отпадом мора бити у складу са Законом о управљању отпадом („Службени гласник Републике Српске", број: 111/13 и 106/15).
3.3.4. Инвеститор, „ВТ-КОМПРЕД“ д.о.о. Зворник, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4.    Мониторинг

4.1.   Мониторинг буке 
Мониторинг нивоа буке вршити једном годишње, у свим годинама важења еколошке дозволе. Резултати мјерења морају бити у складу са Правилником о дозвољеним границама интензитета звука и шума („Службени лист БиХ“, брoj 46/89).
         4.2.   Мониторинг ваздуха

Мониторинг квалитета ваздуха вршити једном годишње, у свим годинама важења еколошке дозволе. Резултати мјерења морају бити у складу са Уредбом о вриједностима квалитета ваздуха („Службени гласник РС“, број 124/12).

4.3.   Мониторинг  воде 

Квалитативни мониторинг отпадних вода вршити два пута годишње, у свим годинама важења еколошке дозволе. Резултати мјерења морају бити у складу са Правилником о условима о испуштању отпадних вода у површинске воде („Службени гласник РС“, бр. 44/01).
4.4.  Мониторинг земљишта 

Мониторинг земљишта вршити само у случају акцидентних ситуација или по налогу надлежног еколошког инспектора.

4.5. Предложена мјерења требају да врше овлаштене институције, а о динамици и резултатима мјерења треба водити уредну евиденцију и достављати извјештаје надлежном органу Граске управе. 
5.  Чланом 102. Закона о заштити животне средине ("Службени гласник РС", број: 71/12 и 79/15) прописана је обавеза вођења регистара постројења и загађивача, који садрже податке о дјелатностима и постројењима која угрожавају или могу угрозити животну средину.

5.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача ("Службени гласник РС", број 92/07) и о томе обавјести надлежне органе у Градској управи Града Зворник.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

6.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.

7.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине (“Службени гласник РС“, број: 71/12 и 79/15). Након истека овог рока надлежни орган ће извршити ревизију овог рјешења на захтјев странке.

О Б Р А З Л О Ж Е Њ Е

         Инвеститор, „ВТ-КОМПРЕД“ д.о.о. Зворник, дана 25.09.2019.год., поднио је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за објекат за производњу бетона који се налази у насељу Средњи Шепак, град Зворник, на грађевинској парцели означеној као к.ч. број: 1797/1 и 1797/2 К.О. Шепак (нови премјер).
         Уз Захтјев су достављени Докази, које је урадила овлашћена институција „ТЕМ - ИНЖЕЊЕРИНГ“ д.о.о. Бања Лука, која поседује лиценцу за обављање дјелатности из области заштите животне средине, број: 20-Е/11 од 12.08.2019.год. Докази уз захтјев су саставни дио овог Рјешења.
        Захтјев је употпуњен 10.10. 2019.год.
Инвеститор је уз Захтјев за издавање еколошке дозволе, поред Доказа број протокола: 964-09/19 урађених у септембру 2019.год., приложио:

· Посједовни лист – препис, број: 917/3, Републичка управа за геодетске и имовинско-правне послове Бања Лука, ПЈ Зворник, број: 21.21-952.1-1-2543/2019 од 16.09.2019.год.

· Рјешење о регистрацији, Окружни привредни суд Бијељина, број: 059-0-Reg-11-000 758 од 18.01.2012.год.
· Потврда о регистрацији, Министарство финансија, Пореска управа, број: 06/1.06/0801-455/5-17-8/12 од 12.03.2012.год.
· Увјерење о регистрацији, Управа за индиректно – неизравно опорезивање Бања Лука, број: 04/1-17-1-35-134-3/12 од 01.03.2012.год.
· Обавјештење о разврставању пословног субјекта по дјелатности, Републички завод за статистику Бања Лука, број: 31770 од 24.02.2012.год.
· План управљања отпадом, „ТЕМ - ИНЖЕЊЕРИНГ“ д.о.о. Бања Лука, септембар 2019.год., број протокола: 964-09/19.
          Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној табли Градске управе Града Зворника у периоду 10.10.- 09.11.2019.год. У Законом предвиђеном року од 30 дана  није изјављена ниједна примједба.
          Одговорно лице предметног објекта обавезно је да редовно извјештава еколошког инспектора Градске управе о извршеном мониторингу, сходно члану 92. Закона о заштити животне средине („Службени гласник РС“, број: 71/12 и 79/15).
Одговорно лице предметног објекта дужно је обавјестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, бр. 28/13).
Одговорно лице предметног објекта дужно је доставити извјештај о постројењима/загађивачима органу Градске управе надлежном за послове заштите животне средине, сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07).
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће, на основу члана 5. Правилника о поступку ревизије и обнављања еколошких дозвола („Службени гласник РС“, бр. 28/13).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12 и 79/15), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 ).
Против овог рјешења допуштена је жалба Министарству за просторно уређење     грађевинарство и екологију у Бања Луци у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13).
         Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                          
- еколошком инспектору




          Бранко Јашић, дипл.инж.
- архиви

- евиденцији

